C 100/110
RO
Jurnalul Oficial al Uniunii Europene
16.3.2023
3.15.
Birourile de gestionare a activelor vor fi organisme specializate, instituite sau desemnate în fiecare stat membru pentru a asigura gestionarea eficientă a activelor înghețate și confiscate și pentru a coopera cu alte autorități competente responsabile cu urmărirea, identificarea, înghețarea, confiscarea și gestionarea la nivel național sau în cazuri transfrontaliere.
Propunerea de directivă prevede într-o manieră mai precisă rolurile și sarcinile birourilor și oferă o claritate sporită statelor membre pentru definirea infrastructurii lor de recuperare a activelor. 3.16.
Cedarea sau returnarea activelor în cadrul procedurilor transfrontaliere ar trebui să facă obiectul unor acorduri de utilizare în comun a activelor, care urmează să fie semnate de statele membre relevante.
Sistemele naționale pot varia semnificativ din perspectiva tipului de autorități și a procedurilor necesare pentru a încheia astfel de acorduri.
Directiva propusă nu cuprinde dispoziții specifice în această privință.
Ca atare, ea ar trebui să confere în mod explicit birourilor de recuperare și gestionare a activelor competențe relevante în această privință. 3.17.
Cooperarea cu țările terțe este deosebit de importantă, deoarece există criminalitate organizată și în afara UE, ea prezentând riscuri semnificative pentru securitatea internă a UE.
Pe măsură ce criminalitatea organizată a devenit mai interconectată, internațională și digitală, este important să se garanteze că autoritățile din țările terțe pot coopera cu omologii lor din statele membre.
Ar trebui avute în vedere diverse instrumente de asistență și sprijin, pentru a asigura în continuare punerea în aplicare a directivei propuse. 3.18.
Instrumentele de consultare folosite de Comisie înaintea propunerii de directivă au fost incluzive și adecvate diverselor părți interesate – în special, autorități competente, specialiști, organizații de întreprinderi, organizații ale societății civile și publicul larg – în ceea ce privește durata și metodele.
CESE recunoaște eforturile Comisiei de a pune la dispoziție date și informații fiabile privind situația actuală și progresele înregistrate de statele membre și UE în ansamblul său în ceea ce privește recuperarea activelor ilicite.
Se preconizează că se vor depune eforturi similare la transpunerea directivei în legislația națională și la evaluarea punerii sale în aplicare.
Bruxelles, 14 decembrie 2022.
Președinta Comitetului Economic și Social European Christa SCHWENG